31. ΝΟΜΟΘΕΤ. ΔΙΑΤΑΓΜΑ υπ’ αριθ. 2627 της 17/30 Οκτ. 1953 (ΦΕΚ Α΄ 296) Περί κυρώσεως, τροποποιήσεως και συμπληρώσεως του Α.Ν. 1851/1951 «περί τροποποιήσεως φορολογικών διατάξεων επί μεταλλείων κλπ.» (Κατηργήθη δια της παρ. 17, του άρθρ. 189 Ν.Δ. 210/1973, κατωτ. αριθ. 49, εξαιρέσει των κατωτέρω άρθρων). Άρθρ.20ον.-Καταργούνται αφ’ ης ίσχυσαν τα άρθρ. 7 και 8 του Νόμ. 2264/1952 «περί αντικαταστάσεως και συμπληρώσεως διατάξεων του Α.Ν. 1950/1951 «περί προσόδων των Δημών και Κοινοτήτων». Τα τυχόν καταβληθέντα δεν αναζητούνται. Άρθρ.21ον.-1.Το κατά την παρ. γ΄ του άρθρ. 2 του από 31.12.1936 Β.Δ/τος, περί τροποποιήσεως και συμπληρώσεως του από 14.11.1936 Δ/τος «περί εκμισθώσεως των Δημοσίων εν γένει λατομείων», προβλεπόμενον κεφάλαιον, όπερ απασχολείται ή πρόκειται ν’ απασχοληθή υπό σοβαρών βιομηχανιών, αυξάνεται από δύο εκατομμύρια δραχμών εις πεντακόσια εκατομμύρια δραχμών. 2.Η δευτέρα παράγραφος του άρθρ. 2 του ως άνω από 31.12.1936 Β.Δ/τος η έχουσα ούτω: β)«προκειμένου να εξυπηρετηθώσι εργατικοί Συνεταιρισμοί», καταργείται. Άρθρ. 23ον.-1.Το ορυκτόν μαρμαρυγίας (μίκα) υπάγεται εφεξής εις την κατηγορίαν των μεταλλευτικών ορυκτών. 2.Εξαιρούνται των διατάξεων του παρόντος άρθρου τα κοιτάσματα του ως άνω ορυκτού δι’ α εκτελούνται ή εξετελέσθησαν εργασίαι εκμεταλλεύσεως ως και τα δοθέντα προς εκμετάλλευσιν και τα εν εκμεταλλεύσει τελούντα παρά του προς ον εδόθη η εκμετάλλευσις παρά του ιδιοκτήτου του εδάφους. Άρθρ.24ον.-1.Δια κοινών αποφάσεων των Υπουργών Βιομηχανίας και Οικονομικών δύναται να προσλαμβάνωνται επί συμβάσει Δημοσίου Δικαίου και δια χρόνον καθοριζόμενον δια των αυτών αποφάσεων και επί μηνιαίω μισθώ μονίμου μηχανικού μεταλλείων επί βαθμώ 5ω ή 4ω (Νομομηχανικού Β΄ ή Α΄ τάξεως) μέχρι τρεις διπλωματούχοι μηχανικοί του Εθνικού Μετσοβίου Πολυτεχνείου ή Χημικοί του Πανεπιστημίου Αθηνών μετεκπαιδευθέντες εις την αλλοδαπήν εις σπουδάς μεταλλείων βάσει των μετά της Διοικήσεως Οικονομικής Συνεργασίας (Δ.Ο.Σ.) συμβάσεων του Ελληνικού Δημοσίου. 2.Ο χρόνος των ανωτέρω συμβάσεων ως και των δυνάμει του άρθρ. 3 του Ν.Δ. 2596/53 συναπτομένων τοιούτων, ανατρέχει και εις προγενέστερον χρόνον της ισχύος του παρόντος,  εφ’ όσον οι κατά τας διατάξεις του άρθρ. 3 του Ν.Δ. 2596/53   και    της     προηγουμένης    πα(Αντί της σελ. 513) Σελ. 513(α) Τεύχος 528 - Σελ. 33 Μεταλλευτικός Κώδικας 13.Μ.α.31 ραγράφου του παρόντος προσλαμβανόμενοι υπάλληλοι προσέφερον πράγματι τας υπηρεσίας των εις το Υπουργείον Βιομηχανίας κατά τον ως άνω προγενέστερον χρόνον. Ο εν λόγω χρόνος των εν προκειμένω υπαλλήλων θεωρείται ως εν συνεχεία τοιούτος της προγενεστέρας αυτών υπηρεσίας. 3.Κατά τον αυτόν τρόπον και προς αντιμετώπισιν εκτάκτων υπηρεσιακών αναγκών δύνανται να προσλαμβάνωνται μέχρι δέκα φύλακες δημοσίων μεταλλείων επί συμβάσει Δημοσίου Δικαίου και επί μηνιαία αντιμισθία κλητήρος επί βαθμώ 9ω. Δαπάναι γενόμεναι από 1 Αυγ. 1953 μέχρι της ισχύος του παρόντος Ν.Δ/τος δι’ έξοδα φυλάξεως Δημοσίων μεταλλείων εγκρίνονται ως καλώς γενόμεναι. Άρθρ.27ον.-(Οργανικαί διατάξεις, αντικατασταθείσαι δια των διατάξεων του νέου Οργανισμού Υπ. Βιομηχανίας, τόμ 13 σελ. 12β). Άρθρ.28ον.-(Αναφέρεται εις την σύνθεσιν του Διοικητικού Δικαστηρίου Μεταλλείων περί ου βλ. κατωτ. αρθρ. 32 Ν.Δ. 4029/1959). Άρθρον 7ον.-1.Τα υπό των οικείων συμβάσεων εκμισθώσεως δημοσίων μεταλλείων και λατομείων, των συναφθεισών μέχρι της 27ης Απρ. 1941, συμπεφωνημένα εις δραχμάς αναλογικά και πάγια μισθώματα αυξάνονται αναδρομικώς ·από 10 Νοεμ. 1944, ως ακολούθως: α)Τα καταστάντα απαιτητά από 10ης Νοεμ. 1944 μέχρι της 31ης Δεκ. 1945 εις το εικοσαπλάσιον του καταβαλλομένου την 27ην Απρ. 1941 μισθώματος. β)Τα καταστάντα απαιτητά από 1ης Ιαν. 1946 μέχρι της 31ης Δεκ. 1946 εις το πεντηκονταπλάσιον του καταβαλλομένου την 27ην Απρ. 1941 μισθώματος. γ)Τα καταστάντα απαιτητά από 1ης Ιαν. 1947 μέχρι της ισχύος του παρόντος εις το ογδοηκονταπλάσιον του καταβαλλομένου την 27ην Απρ. 1941 μισθώματος. δ)Τα καθιστώμενα απαιτητά από της ισχύος του παρόντος και εφεξής εις το εκατονπεντηκονταπλάσιον του καταβαλλομένου την 27ην Απρ. 1941 μισθώματος. Τα προβλεπόμενα μισθώματας υπό της ανωτέρω περίπτ. δ΄, ηυξήθησαν εις το διπλάσιον από της ισχύος του Ν.Δ. 210/1973. 2.Εις τας ιδίας αυξήσεις και κατά τας ως άνω διακρίσεις υπόκεινται και τα μισθώματα των δημοσίων μεταλλείων, άτινα συμφωνηθέντα αρχικώς εις χρυσάς δραχμάς ή ξένον νόμισμα ή ξένον συνάλλαγμα μετετράπησαν εις δραχμάς δυνάμει του από 29 Ιουλ. 1932 Α.Δ/τος «περί μετατροπής εις δραχμάς των εις ξένον νόμισμα ή συνάλλαγμα οφειλών». 3.Μισθώματα δημοσίων μεταλλείων και λατομείων συμφωνηθέντα εις πληθωρικάς δραχμάς, δια συμβάσεων συναφθεισών κατά το από 27 Απρ. 1941 μέχρι της 10ης Νοεμ. 1944 χρονικόν διάστημα, μετατρέπονται εις σημερινάς χαρτίνας δραχμάς υπολογιζόμενα δι’ αποφάσεως του Υπουργού Βιομηχανίας, εκδιδομένης ειδικώς δι’ έκαστον δημόσιον μεταλλείον ή λατομείον, βάσει της  Σελ. 512(α) Τεύχος 528 - Σελ. 32 αντιστοιχίας, ην είχε κατά την ημέραν της υπογραφής της συμβάσεως το μίσθωμα προς την χρυσήν Αγγλικήν λίραν εν σχέσει προς την αξίαν αυτής, ην έχει κατά τον χρόνον πληρωμής του μισθώματος. 4.Δεν υπόκεινται εις τας δια του παρόντος Ν.Δ/τος προβλεπομένας αυξήσεις τα μισθώματα των δημοσίων μεταλλείων και λατομείων, άτινα συνίστανται εις ποσοστόν επί της αξίας του προϊόντος. 5.Αι κατά το παρόν άρθρον αυξήσεις προκειμένου περί λιγνιτωρυχείων μειούνται εις το ήμισυ. 6.Τα μέχρι της ισχύος του παρόντος ως άνω αναλογούντα μισθώματα των δημοσίων μεταλλείων και λατομείων βεβαιούμενα συγκεφαλαιωτικώς καταβληθήσονται υπό των προς τόυτο υποχρέων ατόκως εις 6 τριμηνιαίας δόσεις, αρχομένας από της ισχύος του παρόντος. 7.Η μη εμπρόθεσμος καταβολή των εν τη προηγουμένη παραγράφω μισθωμάτων εντός των ανωτέρω προθεσμιών συνεπάγεται, πλην των υπό των οικείων συμβάσεων προβλεπομένων κυρώσεων, και την καταβολήν υπό του οφειλέτου των υπό των κειμένων διατάξεων περί εισπράξεως των δημοσίων εσόδων καθοριζομένων τόκων υπερημερίας και λοιπών προσθέτων επιβαρύνσεων. Άρθρ.8ον.-1.Από του οικονομικού έτους 1953-54 τα πάγια ελάχιστα όρια υποχρεωτικών μισθωμάτων των συμβάσεων μισθώσεως δημοσίων μεταλλείων και λατομείων θα καταβάλλωνται εις το Δημόσιον Ταμείον, τα μεν πληρωτέα καθ’ εξαμηνίαν εντός του Ιουλίου και του Ιανουαρίου, τα δε πληρωτέα εις ετησίας δόσεις εντός του Ιουλίου εκάστου έτους. 2.Από της ισχύος του παρόντος Ν.Δ/τος ο συμψηφισμός των υποχρεωτικών παγίων μισθωμάτων μετά των αναλογικών τοιούτων των δημοσίων μεταλλείων θα αφορά δύο συνεχή οικονομικά έτη κα θα διενεργήται υπό της αρμοδίας Υπηρεσίας του Υπουργείου Βιομηχανίας εις τας αρχάς εκάστου δευτέρου οικονομικού έτους. 3.Κατά των βεβαιωτικών καταστάσεων των δια των οικείων συμβάσεων συμπεφωνημένων ελαχίστων υποχρεωτικών ορίων μισθωμάτων των δημοσίων μεταλλείων ως και των τοιούτων των δημοσίων λατομείων, ουδέν ένδικον μέσον χωρεί. 4.Αι διατάξεις του παρόντος άρθρου εφαρμόζονται και δια τας εν ισχύϊ συμβάσεις μισθώσεως δημοσίων μεταλλείων και λατομείων. 13.Μ.α.31 Μεταλλευτικός Κώδικας Άρθρ.10.-2.Η μισθωτική διάρκεια συμβάσεων εκμισθώσεων δημοσίων μεταλλείων ή και λατομείων ή από Τουρκοκρατίας αδειών εξορύξεως συνομολογηθεισών προ της 28.10.1940 και ων η εκμετάλλευσις κατέστη αδύνατος ένεκα ανωτέρας βίας οφειλομένης εις τας εκ του πολέμου, της κατοχής και του συμμοριτοπολέμου ανωμάλους συνθήκας, παρατείνεται δι’ αποφάσεως του Υπουργού Βιομηχανίας και μετά γνώμην του Συμβουλίου των Μεταλλείων κατόπιν αιτήσεως του μισθωτού, εφ’ όσον χρονικόν διάστημα, διήρκεσε το εκ της ανωτέρας βίας κώλυμα, εάν καταθέση νέαν συγχρονισμένην εγγύησιν, δια την τήρησιν των όρων της συμβάσεως, καθορισθησομένην υπό του Υπουργού Βιομηχανίας μετά γνώμην του Συμβουλίου των Μεταλλείων. 3.Η πιστοποίησις του γεγονότος της ανωτέρας βίας περί ης εν τη προηγουμένη παραγράφω, ενεργείται δι’ ερεύνης διατασσομένης υπό του Υπουργού Βιομηχανίας. Καθ’ ας περιπτώσεις έχει ενεργηθεί τοιαύτη πιστοποίησις συμφώνως προς το άρθρ. 6 του Ν.Δ. 897/1941, εξεδόθη δε πράξις πλήρους απαλλαγής από της πληρωμής μισθωμάτων, δεν απαιτείται νέα δια την εφαρμογήν του παρόντος δια το χρονικόν διάστημα, εις ο γενομένη πιστοποίησις αναφέρεται. Άρθρ.11ον.-Κατά των οπωσδήποτε άνευ συμβατικής σχέσεως καρπουμένων ή ποιουμένων χρήσιν δημοσίων μεταλλείων και λατομείων ή τοιούτων, ων την νομήν ή την χρήσιν έχει δια συμβάσεως οιασδήποτε το Δημόσιον εφαρμόζονται αντιστοίχως αι διατάξεις του άρθρ. 5 του Νόμ. 5895 του 1983, ως ούτος ετροποποιήθη και συνεπληρώθη δια μεταγενεστέρων διατάξεων. Ο Νόμ. 5895 παρατίθεται εν τόμ. 26 σελ. 167. Άρθρ.15ον.-1.Κυρούται, αφ’ ης ίσχυσεν, η υπ’ αριθ. 16215 της 26.2.1953 κοινή απόφασις των Υπουργών Βιομηχανίας και Δικαιοσύνης, περί άρσεως του δικαιοστασίου εις τας περιοχάς Θράκης, Μακεδονίας, Ηπείρου, Θεσσαλίας, Λέσβου και Νομού Ευρυτανίας, ως προς τας προθεσμίας τας προβλεπομένας υπό των Νόμων περί μεταλλείων. Άρθρ.16ον.-1.(Ερμηνεύεται η παρ. 3 του άρθρ.1 του Ν.Δ. 1299/1949). Άρθρ.17ον.-2.Μεταλλευτικαί περιοχαί, εφ’ ων υφίστανται δικαιώματα προτεραιότητος συνεπεία νομοτύπως υποβληθεισών αιτήσεων, περί χορηγήσεως αδειών μεταλλευτικών ερευνών, ή δικαιώματα εκ νομίμως εκδοθεισών αδειών μεταλλευτικών ερευνών, περιελθόντα εις το Ελληνικόν Δημόσιον δυνάμει του Α.Ν. 1530/1950 «περί συμπληρώσεως, τροποποιήσεως και  καταργήσεως ενίων διατάξεων του Ν.Δ. 1138/1949 «περί των εχθρικών περιουσιών» κυρωθέντος δια του Νόμ. 2113/1952 ή δυνάμει τελεσιδίκων δικαστικών αποφάσεων, θεωρούνται αυτοδικαίως και άνευ της τηρήσεως των υπό του Μεταλλευτικού Κώδικος απαιτουμένων διατυπώσεων ως Κρατικαί Μεταλλευτικαί περιοχαί. Άρθρ.19ον.-Το εδάφ. β΄ της παρ. 1 του άρθρ. 8 του Α.Ν. 1605/1939 «περί τροποποιήσεως και συμπληρώσεως μεταλλευτικών τινων διατάξεων» καταργείται. 